section_heading: Prvi svjetski rat
paragraph_text: Pred ulazak Italije u Prvi svjetski rat, u ožujku 1915. imenovan je zapovjednikom XIV. korpusa. Zapovijedajući navedenim korpusom u ljeto i jesen 1915. sudjeluje u borbama kod San Michelea i Gorice. U travnju 1915. imenovan je ministrom rata u drugoj Salandrinoj vladi zamijenivši na tom mjestu Vittorija Zupellija koji je došao u sukob s načelnikom Glavnog stožera Luigijem Cadornom. Položaj ministra rata zadržao je i nakon lipnja 1916. kada je na mjestu predsjednika Vlade Salandru zamijenio Paolo Boselli. Na mjestu ministra rata ostao je do lipnja 1917. kada ga je na tom mjestu zamijenio Gaetano Giardino. U međuvremenu je, u svibnju 1916. imenovan senatorom.